PATVIRTINTA

Viešųjų pirkimų tarnybos direktoriaus

2024 m. vasario 8 d. įsakymu Nr. 1S-19

(Viešųjų pirkimų tarnybos direktoriaus

2025 m. balandžio 17 d. įsakymo Nr. 1S-51

redakcija)

**Prekių pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** | **VPN ĮRANGOS PIRKIMO PARDAVIMO SUTARTIS** | | |
| **Sutarties data** |  | **Sutarties numeris** |  |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | Kertinis valstybės telekomunikacijų centras |
| 1.1.2. Juridinio asmens kodas | 121738687 |
| 1.1.3. Adresas | Gedimino pr. 40, 01110 Vilnius |
| 1.1.4. PVM mokėtojo kodas | LT217386811 |
| 1.1.5. Atsiskaitomoji sąskaita | LT48 4040 0636 1000 0942 |
| 1.1.6. Bankas, banko kodas | Lietuvos Respublikos finansų ministerija, 40400 |
| 1.1.7. Telefonas | +370 5 209 1708 |
| 1.1.8. El. paštas | [info@kvtc.gov.lt](mailto:info@kvtc.gov.lt) |
| 1.1.9. Šalies atstovas | Direktorius Evaldas Serbenta |
| 1.1.10. Atstovavimo pagrindas | Įstaigos nuostatai |
| **1.2. Tiekėjas**  (jei Tiekėjas yra fizinis asmuo, skiltys atitinkamai pakoreguojamos.  Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją) | 1.2.1. Pavadinimas |  |
| 1.2.2. Juridinio asmens kodas |  |
| 1.2.3. Adresas |  |
| 1.2.4. PVM mokėtojo kodas |  |
| 1.2.5. Atsiskaitomoji sąskaita |  |
| 1.2.6. Bankas, banko kodas |  |
| 1.2.7. Telefonas |  |
| 1.2.8. El. paštas |  |
| 1.2.9. Šalies atstovas |  |
| 1.2.10. Atstovavimo pagrindas |  |

|  |  |  |  |
| --- | --- | --- | --- |
| **2. ATSAKINGI ASMENYS** | | | |
| **2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą SABIS priėmimą** | | Asmuo, atsakingas sąskaitų per informacinę sistemą SABIS priėmimą – Veiklos valdymo departamento Planavimo ir viešųjų pirkimų skyriaus finansininkė Irena Seniutienė, tel. +370 520 91 733, el. paštas: [irena.seniutiene@kvtc.gov.lt](mailto:irena.seniutiene@kvtc.gov.lt). | |
| **2.2. Tiekėjo kontaktiniai asmenys, atsakingi už Sutarties vykdymą** | | (nurodyti padalinį / skyrių, pareigas, vardą, pavardę, tel., el. paštą) | |
| **3. SUTARTIES DALYKAS** | | | |
| **3.1. Sutarties dalykas** | | Tiekėjas įsipareigoja Sutartyje numatytomis sąlygomis perduoti Pirkėjui Prekes (toliau – Prekės).  Išsamus Prekių aprašymas ir kiti reikalavimai tiekiamoms Prekėms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“. | |
| **3.2. Pirkimo pavadinimas ir numeris** | | VPN įrangos pirkimas. Pirkimo ID \_\_\_\_\_ | |
| **3.3. Informacija apie Europos Sąjungos lėšomis finansuojamą projektą arba kitą projektą** | | Netaikoma. | |
| **4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA** | | | |
| **4.1. Prekių pristatymo terminai, kai Prekės pristatomos dalimis** | | Tiekėjas pagal atskirą Pirkėjo užsakymą įsipareigoja pristatyti Prekes ne vėliau kaip per 3 (tris) mėnesius nuo užsakymo pateikimo dienos šiuo adresu: Gedimino pr. 40, Vilnius. | |
| **4.2. Prekių (ar jų dalies) pristatymo termino pratęsimas** | | Netaikoma. | |
| **4.3. Užsakymų teikimo tvarka** | | Užsakymai teikiami Tiekėjo nurodytu elektroniniu paštu \_\_\_\_\_\_\_\_ (nurodomas Tiekėjo el. pašto adresas) ir laikomi gautais nedelsiant / po 24 (dvidešimt keturių) darbo valandų nuo užsakymo pateikimo. Prekių užsakymai gali būti teikiami ne ilgiau kaip 24 (dvidešimt keturis) mėnesius nuo Sutarties įsigaliojimo dienos. | |
| **4.4. Dėl minimalios užsakymo vertės / apimties** | | Netaikoma. | |
| **4.5. Kartu su Prekėmis pateikiami dokumentai** | | Kartu su Prekėmis pateikiami šie dokumentai: Prekių perdavimo-priėmimo aktas, prekės techninė dokumentacija. Tiekėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų. | |
| **5. SUTARTIES KAINA IR ATSISKAITYMO TVARKA** | | | |
| **5.1. Sutarčiai taikomas kainos apskaičiavimo būdas** | | Fiksuoto įkainio kainodara. | |
| **5.2. Pradinės Sutarties vertė ir Sutarties kaina, kai taikoma fiksuoto įkainio kainodara** | | Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be PVM.  PVM sudaro (nurodyti sumą skaičiais) Eur, (nurodyti sumą žodžiais).  Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM.  Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, apskaičiuotai sudauginus **maksimalų Prekių kiekį** iš Tiekėjo pasiūlyto įkainio be PVM. Pirkėjas perka Prekes pagal poreikį Sutarties priede Nr. 1 nurodytais įkainiais, neviršijant jame nurodyto Prekių maksimalaus kiekio.  Minimalus Prekių kiekis – 2 vnt., kurį Pirkėjas įsipareigoja nupirkti; maksimalus Prekių kiekis – 42 vnt., kurio Pirkėjas neįsipareigoja nupirkti. | |
| **5.3. Sutarties kainos / įkainių perskaičiavimas taikant peržiūros taisykles** | | Sutarties kaina / įkainiai bus perskaičiuojami:  5.3.1. dėl PVM tarifo pasikeitimo;  5.3.2. netaikoma;  5.3.3. dėl kainų lygio pokyčio;  5.3.4. netaikoma. | |
| **5.3.1. Sutarties kainos / įkainių peržiūra dėl PVM tarifo pasikeitimo** | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Prekių kainos / įkainio be PVM.  Perskaičiuota Sutarties kaina / Prekių įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas). | |
| **5.3.2.** **Sutarties kainos / įkainių peržiūra dėl kitų mokesčių, lemiančių Prekių kainos / įkainių pokytį, pasikeitimo** | | Netaikoma. | |
| **5.3.3. Sutarties kainos / įkainių peržiūra dėl kainų lygio pokyčio** | | 5.3.3.1. Bet kuri Sutarties šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 6 (šeši) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų papunktį įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 papunktyje, viršija 5 (penkis) procentus. Sutarties įkainių peržiūra atliekama ne rečiau kaip kas 6 (šeši) mėnesiai.  5.3.3.2. Sutarties įkainiai peržiūrimi tik tai Sutarties daliai, kuri nėra išpirkta, t. y., Prekėms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atliktas peržiūra.  5.3.3.3. Jeigu Prekių tiekimas vėluoja dėl Tiekėjo kaltės, uždelstų pristatyti Prekių įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).  5.3.3.4. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis arba kitų oficialių šaltinių duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.  5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties įkainius, perskaičiuotą Pradinės Sutarties vertę.  5.3.3.6. Nauja Sutarties įkainiai apskaičiuojami pagal žemiau pateiktą formulę (arba nurodyti kitą Sutarties kainos / įkainių perskaičiavimo formulę):  , kur a – įkainis (Eur be PVM)) (jei peržiūra jau buvo atlikta, tai po paskutinio perskaičiavimo)  a1 – perskaičiuota (pakeista) įkainis (Eur be PVM)  k – pagal vartotojų kainų indeksą (pasirinkti bendrą „Vartojimo prekių ir paslaugų“ arba nurodyti detalesnį skyrių, grupę, klasę (jeigu nieko nenurodoma, perskaičiuojant naudojamas bendras indeksas)) (nurodyti kokių šaltinių duomenimis vadovaujamasi) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę (arba įrašyti kitą Pirkėjo taikomą formulę):  , (proc.) kur  Indnaujausias – kreipimosi dėl įkainių peržiūros išsiuntimo kitai šaliai dieną paskelbtas naujausias vartojimo prekių ir paslaugų indeksas (pasirinkti bendrą „Vartojimo prekių ir paslaugų“ arba nurodyti detalesnį skyrių, grupę, klasę (jeigu nieko nenurodoma, perskaičiuojant naudojamas bendras indeksas)).  Indpradžia – laikotarpio pradžios datos (mėnesio) vartojimo prekių ir paslaugų indeksas (pasirinkti bendrą „Vartojimo prekių ir paslaugų“ arba nurodyti detalesnį skyrių, grupę, klasę (jeigu nieko nenurodoma, perskaičiuojant naudojamas bendras indeksas)). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  5.3.3.7. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a1“ suapvalinamas iki **dviejų** skaitmenų po kablelio.  5.3.3.8. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.  5.3.3.9. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Sutarties įkainius gavimo dienos.  5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas. | |
| **5.3.4. Sutarties kainos / įkainių peržiūra dėl kainų lygio pokyčio pagal Prekių grupių kainų pokyčius** | | Netaikoma. | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | | Netaikoma. | |
| **5.5. Atsiskaitymo su Tiekėju terminas ir tvarka** | | Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo Sąskaitos gavimo dienos.  Apmokėjimo sąlygos - įvykdžius užsakymą, mokama už konkretų kiekį pagal nustatytus įkainius. | |
| **5.6. Avansas** | | Netaikoma. | |
| **5.7. Avanso užtikrinimas** | | Netaikoma. | |
| **6. PREKIŲ KOKYBĖ IR GARANTINIAI ĮSIPAREIGOJIMAI** | | | |
| **6.1. Garantinis terminas** | | Prekėms nustatomas Prekių gamintojo taikomas garantinis terminas, kuris yra \_\_\_\_ mėnesiai (įrašomas ne trumpesnis kaip 36 mėnesiai garantinis terminas). Garantinis terminas, skaičiuojamas nuo Prekių perdavimo–priėmimo akto ar Sąskaitos (kai Prekių perdavimo–priėmimo aktas nėra pasirašomas) pasirašymo dienos. | |
| **6.2. Garantinė priežiūra** | | Garantinio termino laikotarpiu nustačius Prekių trūkumų, Tiekėjas turi **ne vėliau kaip** per 30 (trisdešimt) kalendorinių dienų nuo rašytinės pretenzijos gavimo dienos pašalinti Prekių trūkumus. Jeigu sugedusios Prekės per šį laikotarpį pataisyti neįmanoma, Prekė ne vėliau kaip per 14 (keturiolika) dienų pakeičiama nauja ne prastesnių techninių parametrų Preke.  Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje. | |
| **6.3. Kokybinių kriterijų įgyvendinimo ir tikrinimo tvarka** | | Netaikoma. | |
| **7. SUTARTIES VYKDYMUI PASITELKIAMI SUBTIEKĖJAI** | | | |
| **Sutarties vykdymui pasitelkiami subtiekėjai ir (ar) specialistai** | | Sutarties vykdymui subtiekėjai ir (ar) specialistai nepasitelkiami.  arba  Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“. | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | |
| **8.1. Prievolių pagal Sutartį įvykdymo užtikrinimas** | | Prievolių pagal Sutartį įvykdymas užtikrinamas netesybomis (delspinigiais, bauda). | |
| **8.2. Sutarties įvykdymo užtikrinimo galiojimo terminas** | | Netaikoma. | |
| **8.3. Sutarties įvykdymo užtikrinimo pateikimas** | | Netaikoma. | |
| **9. ŠALIŲ ATSAKOMYBĖ** | | | |
| **9.1. Pirkėjui taikomos netesybos už mokėjimų pagal Sutartį vėlavimą** | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,1 (viena dešimtoji) procento dydžio delspinigius nuo neapmokėtos sumos be PVM už kiekvieną vėlavimo dieną. | |
| **9.2. Tiekėjui taikomos netesybos** | | 9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,1 (viena dešimtoji) procento dydžio delspinigius už kiekvieną uždelstą dieną nuo laiku neperduotų Prekių ar Prekių, turinčių trūkumų, kainos be PVM.  9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 punktą, Pirkėjas nuo kitos nei nustatytas terminas dienos Tiekėjui skaičiuoja 0,1 (viena dešimtoji) procento dydžio delspinigius už kiekvieną uždelstą dieną nuo laiku negrąžintos permokos, kainos be PVM.  9.2.3. Tiekėjas privalo sumokėti Pirkėjui netesybas per 10 (dešimt) dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka** | | 9.3.1. Nutraukus Sutartį dėl esminio Sutarties pažeidimo, mokama 3000 (trys tūkstančiai) Eur dydžio bauda.  9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 3000 (trys) tūkstančiai Eur dydžio bauda. | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | | Netaikoma. | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | Taikoma 100,00 (vienas šimtas) Eur dydžio bauda, taikoma už kiekvieną pažeidimo atvejį. Aplinkos apsaugos reikalavimai nurodyti Specialiųjų sąlygų 13 skyriuje. | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | | Taikoma 500,00 (penki šimtai) Eur dydžio bauda, taikoma už kiekvieną pažeidimo atvejį. | |
| **9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu** | | Netaikoma. | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | Netaikoma. | |
| **9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo** | | Netaikoma. | |
| **9.10. Kitos netesybos** | | 9.10.1. Tiekėjui taikoma bauda dėl Bendrųjų sutarties sąlygų 152.1 punkte nurodytų įsipareigojimų pažeidimo - 1000,00 (vienas tūkstantis) Eur. Sutartį nutraukus Sutarties Specialiųjų sąlygų 12.2.6, 12.2.9, 12.2.10, 12.2.11 ir 12.2.12 punktuose nurodytais atvejais Šalių iš anksto sutartų minimalių nuostolių dydis yra 15 (penkiolika) procentų nuo Sutarties vykdymo metu visų užsakytų Prekių vertės Eur be PVM. | |
| **10. ESMINĖS SUTARTIES SĄLYGOS** | | | |
| **10.1. Esminės Sutarties sąlygos** | | 10.1.1. Sutarties specialiosios dalies 4.1. punkte nurodytas užsakytų Prekių pristatymo terminas.  10.1.2. aplinkybių, atitinkančių bent vieną iš Viešųjų pirkimo įstatymo 45 straipsnio 21 dalyje išvardintų sąlygų nebuvimas.  10.1.3. aplinkybių dėl naudojamų Prekių kilmės iš valstybių ar teritorijų, nurodytų Viešųjų pirkimų įstatymo 92 straipsnio 14 dalyje įvardytame sąraše nebuvimas.  10.1.4. Tiekėjas per 10 darbo dienų nuo prašymo gavimo dienos iš Pirkėjo nepateikia prašomų dokumentų nurodytų Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje. | |
| **10.2. Dideli arba nuolatiniai esminės Sutarties sąlygos vykdymo trūkumai** | 10.2.1. Vėluojant pristatyti Prekes ilgiau kaip 30 (trisdešimt) dienų Sutarties specialiosios dalies 4.1 punkte nustatytu terminu.  10.2.2. Paaiškėja, kad yra aplinkybė, atitinkanti bent vieną iš Viešųjų pirkimo įstatymo 45 straipsnio 21 dalyje išvardintų sąlygų.  10.2.3. Paaiškėja, kad yra aplinkybė dėl naudojamų Prekių kilmės iš valstybių ar teritorijų, nurodytų Viešųjų pirkimų įstatymo 92 straipsnio 14 dalyje įvardytame sąraše.  10.2.4. Tiekėjas per 10 darbo dienų nuo prašymo gavimo dienos iš Pirkėjo nepateikia prašomų dokumentų nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje. | | |
| **11. SUTARTIES GALIOJIMAS IR KEITIMAS** | | | |
| **11.1. Sutarties sudarymas ir įsigaliojimas** | | Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną). Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip 28 (dvidešimt aštuoni) mėnesiai. | |
| **11.2. Sutarties galiojimo termino pratęsimas** | | Netaikoma. | |
| **12. SUTARTIES NUTRAUKIMAS** | | | |
| **12.1. Sutarties nutraukimo pagrindai** | 12.1.1. Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nurodytais atvejais ir tvarka bei šiuo Specialiosiose sąlygose nurodytais atvejais.  12.1.2. Pirkėjas turi teisę vienašališkai nutraukti Sutartį, raštu įspėjęs Tiekėją prieš ne trumpesnį nei 10 (dešimties) dienų terminą, jeigu: nustatomi dideli arba nuolatiniai esminės Sutarties sąlygos vykdymo trūkumai arba Tiekėjas padaro esminį Sutarties pažeidimą. | | |
| **12.2. Esminiai Sutarties pažeidimai** | 12.2.1. jeigu Tiekėjas nevykdo prisiimtų įsipareigojimų už Sutartyje nustatytus Sutarties įkainius;  12.2.2. jeigu Tiekėjas nesilaiko Sutartyje nustatytų Prekių tiekimo terminų ir vėluoja pristatyti užsakytas Prekes daugiau nei 30 (trisdešimt) dienų Sutartyje nustatytas Prekių pristatymo terminas;  12.2.3. Tiekėjas pažeidžia užsakytų Prekių pristatymo terminus ir dėl Prekių pristatymo vėlavimo Prekės tampa nebereikalingos;  12.2.4. Tiekėjas daugiau kaip 2 (du) kartus pristato Prekes, kurios neatitinka Sutartyje ir (ar) Įstatymuose nustatytų reikalavimų Prekėms;  12.2.5. Tiekėjas pažeidžia esminę Sutarties sąlygą;  12.2.6. paaiškėja aplinkybė, kad naudojamų Prekių kilmė yra iš valstybių ar teritorijų, nurodytų Viešųjų pirkimų įstatymo (toliau – VPĮ) 92 straipsnio 14 dalyje įvardytame sąraše;  12.2.7. Sutarties vykdymo metu paaiškėja aplinkybė, kad tiekėjas, jo pasitelkiamas subtiekėjas, ūkio subjektas, kurio pajėgumais tiekėjas remiasi, gamintojas, techninės ar programinės įrangos priežiūrą ir palaikymą vykdantis asmuo ar juos kontroliuojantys asmenys yra įtraukti į Lietuvos Respublikos Vyriausybės nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“ patvirtintą valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąrašą;  12.2.8. paaiškėja, kad Tiekėjas Sutarties vykdymo metu nesilaiko Tiekėjų etikos kodekso (https://vpt.lrv.lt/media/viesa/saugykla/2024/1/w2fscibRf-4.pdf) (toliau – Kodeksas) 49 punkto nuostatų, t. y. vykdo veiklos karinę agresiją prieš Ukrainą vykdančiose šalyse ar (ir) yra įmonių grupės, kurios bet kuris narys, vykdo veiklą karinę agresiją prieš Ukrainą vykdančiose šalyse, nariu ir (ar) dalyvauja tokios įmonių grupės veikloje per savo vadovą, kito valdymo ar priežiūros organo narius ar kitą asmenį (kitus asmenis), turintį (turinčius) teisę atstovauti Tiekėjui ar jį kontroliuoti, jo vardu priimti sprendimą, sudaryti sandorį, asmenį (asmenis), turintį (turinčius) teisę surašyti ir pasirašyti Tiekėjo finansinės apskaitos dokumentus arba remiasi pajėgumais ir (ar) sudaro subtiekimo sutartį (-čių) su subtiekėju (-ais) netenkinančiu (-ais) šios sąlygos arba Tiekėjas neužtikrina, kad anksčiau minėtų Kodekso nuostatų laikytųsi visi Tiekėjo pasitelkti tretieji asmenys (subtiekėjai ar kiti ūkio subjektai, kurių pajėgumais Tiekėjas remiasi). Šio punkto nuostatos netaikomos, jeigu Tiekėjas nedelsiant informuoja Pirkėją apie Sutarties galiojimo metu atsiradusias aplinkybes, susijusias su Tiekėjo elgesio neatitikimu bet kuriai Kodekso ar kitų viešųjų interesų apsaugai skirtų teisės aktų nuostatai ir Sutarties vykdymo metu Tiekėjui pažeidus Kodekso nuostatas Pirkėjas priima sprendimą leisti Tiekėjui pašalinti nustatytus pažeidimus (išskyrus nusikaltimų, kitų šiurkščių teisės aktų pažeidimų atvejais) per Pirkėjo nustatytą protingą terminą bei Tiekėjas nustatytu terminu pažeidimą pašalina.  12.2.9. paaiškėja, kad yra aplinkybė, atitinkanti bent vieną iš Lietuvos Respublikos viešųjų pirkimų įstatymo 45 straipsnio 21 dalyje išvardintų sąlygų;  12.2.10. Tiekėjas per 10 (dešimt) darbo dienų nuo prašymo gavimo dienos iš Pirkėjo nepateikia prašomų dokumentų nurodytų Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje.  12.2.11. paaiškėja, kad Tiekėjas vykdant Sutartyje numatytus įsipareigojimus pasitelkia priešiškų valstybių piliečių (darbuotojų, subtiekėjų ir kt.), kai jiems reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, Prekes montuojantys, trūkumus šalinantys ar garantinę priežiūrą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“.  12.2.12. nustatoma, kad Sutarties Specialiųjų sąlygų 4.1 punkte nurodytu adresu prie pristatytų Prekių (Prekių pakuotės) (be atskiro Pirkėjo raštiško sutikimo) yra pridėti elektronikos prietaisai, skirti vietos nustatymui ir duomenų perdavimui. | | |
| **13. APLINKOSAUGINIAI IR SOCIALINIAI KRITERIJAI** | | | |
| **13.1. Aplinkosauginių kriterijų nustatymo teisinis pagrindas** | Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4. papunkčiu (savarankiškai nustatomi aplinkos apsaugos kriterijai):  - Jeigu Prekės supakuojamos į antrinę pakuotę, pakuotė turi būti perdirbamoji pakuotė pagal Lietuvos Respublikos mokesčio už aplinkos teršimą įstatymo nuostatas. Tiekėjas patiekdamas Prekes Pirkėjui, pateikia Prekės antrinės pakuotės tinkamumą perdirbti (perdirbamumą) patvirtinančius dokumentus (pavyzdžiui, pakuotės aprašymo dokumentą, techninį dokumentą, dokumentą iš akredituotų laboratorijų ar pakuočių atliekų perdirbėjų, ar eksportuotojų iš tvarkytojų sąrašo, ar kitus lygiaverčius objektyvius įrodymus). Už Prekių priėmimą atsakingas Pirkėjo atstovas, nurodytas šios Sutarties Specialiųjų sąlygų 2.1 punkte, patikrina Tiekėjo pateiktus įrodymus dėl šiame punkte nustatytų reikalavimų laikymosi.  Nustačius, kad Tiekėjas šiame punkte nustatytų reikalavimų nesilaiko, už Prekių priėmimą atsakingas Pirkėjo atstovas turi teisę Prekių nepriimti ir laikyti, kad Prekės turi trūkumų, kuriuos Tiekėjas privalo ištaisyti, kitu atveju Tiekėjui taikoma Specialiųjų sąlygų 9.5 punkte nurodyto dydžio bauda. | | |
| **13.2.  Su perkamomis Prekėmis susiję socialiniai kriterijai** | Netaikoma. | | |
| **14. BENDRŲJŲ SĄLYGŲ PAKEITIMAI IR PAPILDYMAI**  (jeigu būtina dėl konkretaus Sutarties dalyko specifikos) | | | |
| **14.1.** | Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti:  14.1.1. Sutarties Bendrosios sąlygos papildomos naujais 151 ir 152 skyriais, kurie išdėstomi taip:  „151 **ANTIKORUPCINIAI ĮSIPAREIGOJIMAI**  151.1. Tiekėjas įsipareigoja santykiuose su Pirkėju užtikrinti, kad Tiekėjo darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką Pirkėjo sprendimams, gauti konfidencialios informacijos.  151.2. Sutarties Šalys įsipareigoja apie korupcinio pobūdžio veikas, susijusias su šios Sutarties vykdymu, pranešti teisės aktų nustatyta tvarka.“;  152 **TIEKĖJO ETIŠKAS ELGESYS**  152.1. Tiekėjas įsipareigoja savo veiklą vykdyti sąžiningai, etiškai, pagal galiojančius teisės aktų reikalavimus bei laikytis Viešųjų pirkimų tarnybos parengtame ([viešai skelbiamas](https://vpt.lrv.lt/media/viesa/saugykla/2024/1/w2fscibRf-4.pdf)[[1]](#footnote-1)) Tiekėjų etikos kodekse (toliau – Kodeksas) 49 punkte numatytų įsipareigojimų, tai yra:  152.1.1. nevykdyti veiklos karinę agresiją prieš Ukrainą vykdančiose šalyse ar/ir  152.1.2. nebūti įmonių grupės, kurios bet kuris narys vykdo veiklą karinę agresiją prieš Ukrainą vykdančiose šalyse, nariu ir/ar  152.1.3. nedalyvauti tokios įmonių grupės veikloje per savo vadovą, kito valdymo ar priežiūros organo narius ar kitą asmenį (kitus asmenis), turintį (turinčius) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmenį (asmenis), turintį (turinčius) teisę surašyti ir pasirašyti tiekėjo finansinės apskaitos dokumentus, taip pat  152.1.4. nesiremti pajėgumais ir (ar) nesudaryti subtiekimo sutarties su subtiekėju netenkinančiu šių sąlygų.  152.2. Susiklosčius Bendrųjų sąlygų 152.1 punkte nurodytoms aplinkybėms ar Tiekėjui nustačius ar įtarus galimus Bendrųjų sąlygų 152.1 punkto nuostatų pažeidimus, Tiekėjas nedelsdamas, ne vėliau kaip per 5 (penkias) darbo dienas nuo aplinkybių sužinojimo ar turėjimo sužinoti momento, informuoja apie tai Pirkėjo atsakingą atstovą, nurodytą šios Sutarties Specialiųjų sąlygų 2.1 punkte, pateikdamas visą turimą informaciją (duomenis). Sąžiningas pranešimas apie galimus neatitikimus neužtraukia Tiekėjui Specialiosiose sąlygose numatytos atsakomybės, jeigu Tiekėjas per Pirkėjo nurodytą protingą terminą imsis veiksmų šiam neatitikimui šalinti ir jį pašalins.  152.3. Pirkėjas, turėdamas įtarimų dėl netinkamo Bendrųjų sąlygų 152.1 punkto reikalavimų laikymosi ir/ ar nesilaikymo, siekdamas įsitikinti, kaip yra laikomasi nurodytų Kodekso reikalavimų, turi teisę Tiekėjo prašyti ne vėliau kaip per 5 (penkias) darbo dienas pateikti su Bendrųjų sąlygų 152.1 punkte nurodytomis aplinkybėmis susijusią informaciją (duomenis) ir/ar inicijuoti Bendrųjų sąlygų 152.4 punkte numatytus patikrinimus.  152.4. Tiekėjas įsipareigoja leisti Pirkėjui tikrinti informaciją, leidžiančią įsitikinti, ar Tiekėjas tinkamai laikosi Bendrųjų sąlygų 152.1 punkto reikalavimų, pavyzdžiui, gavus išankstinį Tiekėjo sutikimą Tiekėjo patalpose arba veiklos vykdymo vietose atlikti patikrinimus (auditus), kuriuos atliktų Pirkėjo darbuotojai arba Pirkėjo paskirta nepriklausoma, kvalifikuota trečioji šalis.  152.5. Tiekėjo atsisakymas pateikti informaciją (duomenis) ir/ ar leisti apsilankyti Tiekėjo patalpose arba veiklos vykdymo vietose, ir/ ar informacijos (duomenų) nepateikimas per Bendrųjų sąlygų 152.2, 152.3 punktuose nustatytus terminus, prilyginamas Bendrųjų sąlygų 152.1 punkte numatytų įsipareigojimų pažeidimui.  152.6. Nustačius Bendrųjų sąlygų 152.1 punkto pažeidimą, Tiekėjui taikoma Specialiųjų sąlygų 9.10 punkte nurodyto dydžio bauda, išskyrus Bendrųjų sąlygų 152.2 punkte numatytą atvejį. Jeigu nustatomas Bendrųjų sąlygų 152.1 punkto pažeidimas ir Tiekėjas per Pirkėjo nurodytą protingą terminą neištaiso nustatytų pažeidimų arba paaiškėja, kad padarytų pažeidimų ištaisyti negalima, Pirkėjas įgyja teisę vienašališkai nutraukti Sutartį Bendrųjų sąlygų 22.2.2 ir 22.2.2.12 punktuose nustatyta tvarka ir terminais. | | |
| **14.2.** | (pildyti jei papildomos Sutarties Bendrosios sąlygos naujomis nuostatomis):  Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti: \_\_\_\_\_\_\_\_. | | |
| **14.3.** | (pildyti jei išbraukiamas Sutarties Bendrųjų sąlygų atitinkamas punktas:  Šalys susitaria išbraukti nurodytą Sutarties Bendrųjų sąlygų punktą, tačiau kitų punktų numeracijos nekeisti: \_\_\_\_\_. | | |
| **14.4.** | (pildyti jei nustatomos kitokios nei Sutarties Bendrosiose sąlygose nustatytos nuostatos dėl Prekių intelektinės nuosavybės): | | |
| **14.5.** | Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose. | | |
| **15. SUTARTIES PRIEDAI** | | | |
| **15.1. Priedas Nr. 1** | Techninė specifikacija. | | |
| **15.2. Priedas Nr. 2** | Pasiūlymas. | | |
| **15.3. Priedas Nr. 3** | Prekių priėmimo-perdavimo aktas. | | |
| **15.4. Priedas Nr. 4** |  | | |
| **15.5. Priedas Nr. 5** |  | | |
| **16. ŠALIŲ ATSTOVŲ PARAŠAI** | | | |
| **PIRKĖJAS** | | | **TIEKĖJAS** |
| (nurodomos atstovo pareigos, vardas, pavardė) | | | (nurodomos atstovo pareigos, vardas, pavardė) |
| **(parašas)** | | | **(parašas)** |

\_\_\_\_\_\_\_\_\_\_\_\_\_\_\_

Sutarties 3 priedas

Kertinis valstybės telekomunikacijų centras

**Tiekėjas:** \_\_\_\_\_\_\_\_\_\_\_\_\_\_\_\_\_\_

**Sutartis:** data \_\_\_\_\_\_\_\_, Nr.\_\_\_\_\_\_\_\_

**Prekių priėmimo–perdavimo AKTAS Nr.** \_\_\_\_\_\_\_

20 \_ \_\_ m. \_\_\_\_\_\_\_\_\_ mėn. \_\_\_ d.

|  |  |  |  |  |
| --- | --- | --- | --- | --- |
| **Eil. Nr.** | **Prekių pavadinimas** | **Kiekis vnt.** | **Kaina, Eur be PVM** | |
| **vieneto** | **viso kiekio** |
| ***1*** | ***2*** | ***3*** | ***4*** | ***5=3x4*** |
| 1. |  |  |  |  |
| ... |  |  |  |  |
|  |  |  |  |  |
| **Iš viso Eur be PVM:** | | | |  |
| **PVM (\_\_\_ proc.) suma Eur:** | | | |  |
| **Iš viso Eur su PVM:** | | | |  |

|  |  |
| --- | --- |
| **PIRKĖJAS** | **TIEKĖJAS** |
| (nurodomos atstovo pareigos, vardas, pavardė) | (nurodomos atstovo pareigos, vardas, pavardė) |
| **(parašas)** | **(parašas)** |

1. https://vpt.lrv.lt/media/viesa/saugykla/2024/1/w2fscibRf-4.pdf [↑](#footnote-ref-1)